Hongqi (marca)

Hongqi (xinès simplificat: 红旗, pinyin: Hóngqí, literalment 'Bandera roja') és una marca de cotxes de luxe xinesa propietat del fabricant d' automòbils FAW Car Company, filial de FAW Group. Hongqi es va llançar el 1958, convertint-se en la marca de cotxes de passatgers xinesa més antiga. En xinés, hongqi significa "bandera roja", un símbol cultural del comunisme xinés. Originàriament, els models Hongqi eren només per a alts càrrecs governamentals, i van romandre en producció fins al 1981. La marca va reviure a mitjans dels anys noranta. Història Tot i que el nom ha perdurat, els vehicles que porten la marca han variat significativament depenent de l'època. Originalment era un cotxe per a dignataris, els vehicles posteriors de la marca servit per a diferents propòsits, com a taxis, fins a sedans comercials de gamma baixa; durant la desfilada del 60è aniversari de la República Popular de la Xina, la marca va tornar a les seues arrels com a vehicle per als líders del partit. Però posteriorment, els funcionaris del partit solen preferir els Audis. Els cotxes Hongqi originals eren un vehicle de luxe utilitzat per al transport de dignataris estrangers, i l'elit del partit. Tot i que el president Mao va afirmar que no havia viatjat en un Hongqi fins a la visita de Nixon el 1972, es va interessar personalment pels cotxes des del principi. Presentat l'1 d'agost de 1958, el primer Hongqi va ser el CA72. Al setembre, havia aparegut una versió convertible destinada a ser utilitzada pels dignataris a les desfilades del Dia Nacional. El disseny del CA72 es basava en un Chrysler de 1955. Des del principi, el Hongqi de mida completa estava equipat amb un motor V8 de 147 kW (200 PS; 197 hp). La reixa es va basar en un disseny tradicional d'un ventilador xinés, i encara al segle xxi es manté en ús als models de Hongqi. Introduït per primera vegada el 1963, el model CA770 va romandre en producció fins al 1980, encara que en quantitats reduïdes. Es van construir un total d'al voltant de 1.600 Hongqi amb motor V8, i al llarg dels anys es van llançar diverses versions, incloent un model del 1965 amb tres fileres de seients i una versió blindada del 1969 (CA772). Entre les dècades del 1990 i 2000, diferents models estrangers es fabricaven a la Xina i es comercialitzaven baix la marca Hongqi. Entre els models del període s'inclouen versions de l'Audi 100 (CA7200/CA7220), i el Lincoln Town Car (CA7460). Hi havia dos versions basades en l'Audi 100: la més luxosa "Century Star", i la més menuda (1,8 litres) Hongqi Mingshi. FAW va començar la producció de la tercera generació de vehicles Hongqi el 2006. El primer model, HQ3, estava basat en el Toyota Crown Majesta, i va tindre poc èxit de mercat. Les vendes del primer any van ser prop de 500, i tot i que l'objectiu per al segon any era de 1.400 unitats, el HQ3 no seria rendible fins que no s'arribara a unes vendes anuals de 5.000 unitats, cosa que mai no ocorregué. A l'octubre de 2008, el preu es va reduir considerablement i el nom va canviar a Shengshi ("Dies de prosperitat") per tal d'atraure millor als compradors privats. Les vendes durant la primera meitat de 2008 van ser totes d'inventari i van ascendir a 788. El 2013 es llança la quarta generació de la gamma, de la que inicialment s'esperava que es produïren 30.000 unitats, tot i que un any després del llançament, se n'havien venut menys de 5.000. El 2014, l'Exèrcit Popular d'Alliberament va comprar almenys 1.000 models H7. Un model molt més car, el L5, també es va comercialitzar juntament amb l'H7. L'abril del 2020 es presentà l'H9. Current products Official state car (not open to public sale) Former products Pre-2010s Post-2010s Referències